บาทเปิด30.68/70ทรงตัว
ธนาคารซีไอเอ็มบี ไทย รายงาน เงินบาทเปิด 30.68/70 ทรงตัวทิศทางเดียวกับภูมิภาค มองกรอบวันนี้ 30.60-30.80
16 ต.ค. 2555

ธนาคารซีไอเอ็มบี ไทย รายงาน เงินบาทเปิด 30.68/70 ทรงตัวทิศทางเดียวกับภูมิภาค มองกรอบวันนี้ 30.60-30.80
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทเปิดตลาดเช้านี้ที่ระดับ 30.68/70 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 30.68/70 บาท/ดอลลาร์ สาเหตุที่เงินบาททรงตัวในเช้านี้ถือว่าสอดคล้องกับค่าเงินสกุลอื่นๆในภูมิภาค เนื่องจากรอความชัดเจนเรื่องการให้ความช่วยเหลือทางการเงินแก่สเปนและกรีซ ทำให้ทุกสกุลปรับตัวในช่วงแคบๆในเช้านี้ โดยค่าเงินสกุลหลักต่างประเทศช่วงเช้าวันนี้ เงินยูโรอยู่ที่ระดับ 1.2954/2955 ดอลลาร์/ยูโร ส่วนเงินเยนอยู่ที่ระดับ 78.80/84 เยน/ดอลลาร์ 
นักบริหารเงิน ประเมินกรอบการเคลื่อนไหวของค่าเงินบาทในวันนี้จะอยู่ในกรอบระหว่าง 30.60-30.80 บาท/ดอลลาร์ ซึ่งนอกจากจะให้รอติดตามประเด็นทางยูโรโซนตามที่กล่าวไปข้างต้นแล้ว ยังต้องติดตามผลประกอบการของภาคเอกชนของสหรัฐฯ รวมถึงการรายงานตัวเลขเศรษฐกิจต่างๆของสหรัฐประจำสัปดาห์ โดยวันนี้ กระทรวงแรงงานสหรัฐฯ เปิดเผยดัชนีราคาผู้บริโภค (CPI) เดือนก.ย., กระทรวงการคลังสหรัฐฯ เปิดเผยข้อมูลเงินทุนไหลเข้าสุทธิและปริมาณการซื้อพันธบัตรรัฐบาลสหรัฐฯ ของต่างชาติเดือนส.ค., ธนาคารกลางสหรัฐฯ เปิดเผยข้อมูลการผลิตในภาคอุตสาหกรรมและอัตราการใช้กำลังผลิตเดือนก.ย. และ สมาคมผู้สร้างบ้านแห่งชาติ (NAHB) เปิดเผยดัชนีตลาดที่อยู่อาศัยเดือนต.ค.